
Euroopa Parlament,
–	võttes arvesse Euroopa Liidu toimimise lepingu artikli 286 lõiget 2, mille alusel nõukogu konsulteeris Euroopa Parlamendiga (C10‑0269/2025),
–	võttes arvesse kodukorra artiklit 133,
–	võttes arvesse eelarvekontrollikomisjoni raportit (A10-0238/2025),
A.	arvestades, et 24. oktoobri 2025. aasta kirjas konsulteeris nõukogu Euroopa Parlamendiga Daniel Caspary kontrollikoja liikmeks nimetamise küsimuses;
B.	arvestades, et eelarvekontrollikomisjon hindas Daniel Caspary kvalifikatsiooni, pidades eelkõige silmas Euroopa Liidu toimimise lepingu artikli 286 lõikes 1 esitatud tingimusi; arvestades, et selle hindamise käigus sai parlamendikomisjon Daniel Casparylt elulookirjelduse ja vastused talle saadetud kirjalikule küsimustikule;
C.	arvestades, et seejärel korraldas eelarvekontrollikomisjon 20. novembril 2025 kandidaadi kuulamise, kus kandidaat esines avasõnavõtuga ja vastas parlamendikomisjoni liikmete küsimustele;
1.	toetab nõukogu ettepanekut nimetada Daniel Caspary kontrollikoja liikmeks;
2.	teeb presidendile ülesandeks edastada käesolev otsus nõukogule ja teavitamise eesmärgil kontrollikojale ning Euroopa Liidu muudele institutsioonidele ja liikmesriikide kontrolliasutustele.

